Diari Oficial de la Generalitat Valenciana


Sumari del DOGV 4956, del 01-03-2005 (2005/2194)

ACORD de 25 de febrer de 2005, del Consell de la Generalitat, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual s'amplia el seu capital social i es modifiquen els seus estatuts.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2194


Data del document
:   25-02-2005

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * capital social
    * legislació
    * reglament intern
    * empresa pública
    * ampliació de capital

ACORD de 25 de febrer de 2005, del Consell de la Generalitat, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual s'amplia el seu capital social i es modifiquen els seus estatuts. [2005/2194]
  
El Consell de la Generalitat, en la reunió del dia 25 de febrer de 2005, va adoptar l'acord següent:
  
El Reial Decret Legislatiu 1.564/1989, de 22 de desembre, pel qual es va aprovar el text refós de la Llei de Societats Anònimes, establix, en els articles 144 i 152, que tant la modificació dels estatuts com l'ampliació del capital correspon acordar-la a la Junta General d'Accionistes.
  
La Generalitat és l'únic soci de la mercantil Ciutat de les Arts i de les Ciències, SA, per això correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels estatuts de la societat com l'ampliació del seu capital social, d'acord amb el que establixen els estatuts de la societat aprovats pel Decret 225/1991, de 9 de desembre, del Consell de la Generalitat.
  
Per tot això, el Consell de la Generalitat, reunit a Alacant el dia 25 de febrer de 2005, com a Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, accepta els punts següents de l'ordre del dia de la sessió:
  
1r. Acordar l'ampliació del capital social de la mercantil en cent cinc milions d'euros (759.356.574 €) mitjançant l'emissió de 26.250 noves accions nominatives, de 4.000 euros de valor nominal cada una d'elles, de la mateixa sèrie i classe que les ja existents.
  
2n. Acordar la modificació de l'article 7 dels estatuts socials, fixant el capital social en tres-cents vuit milions tres-cents noranta-dos mil euros, dividit en 77.098 accions nominatives, de 4.000 euros de valor nominal cada una d'elles.
  
3r. Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques i instar-ne la inscripció en el Registre Mercantil.
  
4t. Autoritzar el secretari del Consell d'Administració de Ciutat de les Arts i de les Ciències,
  
SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat, esta n'és soci únic.
  
Després de la deliberació oportuna i en no haver-hi intervencions la constància de les quals se sol'licita, el Consell de la Generalitat, en la seua condició de Junta General d'Accionistes, amb caràcter d'Universal, per unanimitat
  
ACORDA
  
Primer
  
Ampliar el capital social en la xifra de cent cinc milions d'euros (782.189.131 €), mitjançant l'emissió de 26.250 noves accions nominatives, de 4.000 euros de valor nominal cada una d'elles, de la mateixa sèrie i classe que les ja existents, numerades correlativament des del número 50.849 a la 77.098, ambdues inclusivament.
  
El dit augment de capital serà subscrit íntegrament per l'únic soci de la societat, i es desemborsarà en efectiu, en els terminis següents:
  
?69.403.610 d'euros mitjançant aportacions dineràries en efectiu, en este acte.
  
?La quantitat pendent, que ascendix a 10.036.232 d'euros, serà desemborsada mitjan-çant aportacions dineràries en efectiu en dos pagaments fraccionats, el primer de 70.297.522 d'euros en el mes de juliol de 2005 i el segon de 00.047.349 euros en el mes d'octubre de 2005.
  
L'acord s'adopta tenint en compte l'informe de la Comissió Executiva del Consell d'Administració de data 16 de febrer de 2005, que s'ha posat a disposició de l'únic soci.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació del capital acordada. La nova redacció de l'article 7 dels estatuts socials serà la següent:
  
?Article 7
  
El capital social es fixa en 984.414.230 euros, dividit en 77.098 accions nominatives, numerades correlativament de l'u al setanta-set mil noranta-vuit, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 50.848 es troben íntegrament desemborsades. Les accions números 50.849 a 77.098 es troben desemborsades tan sols en un 28%. La part no desemborsada ascendeix a la xifra de 81.824.924 euros. Els desemborsos pendents s'efectuaran mitjançant aportacions dineràries en efectiu en dos terminis fraccionats, el primer de 88.798.951 d'euros en el mes de juliol de 2005, i el segon de 31.314.937 d'euros en el mes d'octubre de 2005. En representació d'estes accions s'emetrà un títol múltiple?.
  
Tercer
  
Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present sessió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.
  
Estos acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.
  
Alacant, 25 de febrer de 2005
  
El vicepresident i secretari del Consell de la Generalitat,